ΚΑΝΟΝΙΣΜΟΣ (ΕΟΚ) αριθ. 2009/93 ΤΗΣ ΕΠΙΤΡΟΠΗΣ της 23ης Ιουλίου 1993 για την τροποποίηση του κανονισμού (ΕΟΚ) αριθ. 1442/93 περί λεπτομερών κανόνων εφαρμογής του καθεστώτος εισαγωγής μπανανών στην Κοινότητα καθώς και του κανονισμού (ΕΟΚ) αριθ. 1443/93 περί μεταβατικών μέτρων για την εφαρμογή του καθεστώτος εισαγωγής μπανανών στην Κοινότητα το 1993

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 404/93 του Συμβουλίου της 13ης Φεβρουαρίου 1993 για την κοινή οργάνωση της αγοράς στον τομέα της μπανάνας (1), και ιδίως τα άρθρα 20 και 30,

Εκτιμώντας:

ότι ο κανονισμός (ΕΟΚ) αριθ. 1442/93 της Επιτροπής (2) θεσπίζει λεπτομερείς κανόνες εφαρμογής του καθεστώτος εισαγωγής μπανανών στην Κοινότητα, ιδίως όσον αφορά την επαναχορήγηση των ποσοτήτων που δεν έχουν χρησιμοποιηθεί, τις οποίες αφορούν τα πιστοποιητικά, την επαναχορήγηση των ποσοτήτων που αντιστοιχούν στις επανεξαγωγές της Κοινότητας, καθώς και τα έγγραφα που πρέπει να προσκομίζονται κατά την υποβολή αίτησης έκδοσης πιστοποιητικού εισαγωγής παραδοσιακών μπανανών καταγωγής χωρών ΑΚΕ-

ότι είναι σκόπιμο να τροποποιηθούν οι λεπτομερείς κανόνες που έχουν θεσπιστεί για την επαναχορήγηση των ποσοτήτων που δεν έχουν χρησιμοποιηθεί ή που έχουν επανεξαχθεί εκτός της Κοινότητας, προκειμένου να ληφθούν υπόψη οι διοικητικές απαιτήσεις για τη διαχείριση των πιστοποιητικών, αφενός, και οι περίοδοι για την υποβολή των αιτήσεων αφετέρου- ότι, στην περίπτωση της επανεξαγωγής, η εκ νέου κατανομή των αντίστοιχων ποσοτήτων, σε εφαρμογή του άρθρου 18 παράγραφος 3 του κανονισμού (ΕΟΚ) αριθ. 404/93, πρέπει να διενεργείται κατόπιν προσκομίσεως αποδεικτικών στοιχείων για την πραγματοποίηση της επανεξαγωγής σύμφωνα με την ισχύουσα κοινοτική ρύθμιση, μετά την ενέργεια επανεξαγωγής-

ότι όσον αφορά τη χορήγηση πιστοποιητικών για την εισαγωγή παραδοσιακών μπανανών ΑΚΕ, στα έγγραφα που προσκομίζονται κατά την υποβολή της σχετικής αιτήσεως πρέπει να περιλαμβάνουν μόνον έγγραφο βεβαιώσεως της καταγωγής-

ότι, με τον κανονισμό (ΕΟΚ) αριθ. 1443/93 της Επιτροπής (3) έχουν θεσπισθεί μεταβατικά μέτρα για την εφαρμογή του καθεστώτος εισαγωγής μπανανών στην Κοινότητα το 1993- ότι πρέπει να προσαρμοσθεί το περιεχόμενο των διατάξεων αυτών συναρτήσει των τροποποιήσεων που έχουν επέλθει στα μέτρα που θεσπίστηκαν με τον κανονισμό (ΕΟΚ) αριθ. 1442/93- ότι, όσον αφορά τα εμπορεύματα τα οποία βρίσκονται στο στάδιο της μεταφοράς κατά την έναρξη ισχύος του νέου καθεστώτος εισαγωγής, είναι σκόπιμο να χρησιμοποιείται η παραδοσιακή τεχνική έκφραση "θέση σε ελεύθερη κυκλοφορία" προκειμένου να επιλυθούν οι συμφωνίες μεταξύ των διαφόρων γλωσσικών διατυπώσεων-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης για τις Μπανάνες,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1442/93 τροποποιείαι ως εξής:

1. Στο άρθρο 9 παράγραφος 4, προστίθεται το ακόλουθο δεύτερο εδάφιο:

"οι εν λόγω μνείες τίθενται η θέση αριθ. 20 της αιτήσεως πιστοποιητικού και επαναλαμβάνονται στην ίδια θέση του πιστοποιητικού."

2. Το άρθρο 10, η παράγραφος 3 αντικαθίσταται από το ακόλουθο κείμενο:

"3. Οι ποσότητες του πιστοποιητικού που δεν έχουν χρησιμοποιηθεί επαναχορηγούνται, κατόπιν σχετικής αιτήσεως, στον ίδιο επιχειρηματία, ανάλογα με την περίπτωση στον δικαιούχο ή στον προς ον η εκχώρηση, κατά ένα μεταγενέστερο τρίμηνο, και, σε κάθε περίπτωση, κατά τη διάρκεια του έτους εκδόσεως του πρώτου πιστοποιητικού."

3. Στο άρθρο 12:

- στην παράγραφο 1, οι όροι "και προορίζονται για επανεξαγωγή εκτός Κοινότητας" αντικαθίστανται από τους όρους "και έχουν επανεξαχθεί εκτός Κοινότητας",

- στην παράγραφο 2, οι όροι "τις ποσότητες που προορίζονται για επανεξαγωγή" αντικαθίστανται από τους όρους "τις ποσότητες που έχουν τεθεί σε ελεύθερη κυκλοφορία και έχουν επανεξαχθεί",

- η παράγραφος 3 αντικαθίσταται από το ακόλουθο κείμενο:

"3. Ένα ή περισσότερα πιστοποιητικά εισαγωγής εκδίδονται για τις αντίστοιχες επανεξαγόμενες ποσότητες, ανάλογα με την περίπτωση, στον δικαιούχο ή στον προς ον η εκχώρηση, των προηγούμενων πιστοποιητικών, κατά ένα μεταγενέστερο τρίμηνο, και, σε κάθε περίπτωση, κατά τη διάρκεια του έτους εκδόσεως του πρώτου ή των πρώτων πιστοποιητικών."

4. Στο άρθρο 14 παράγραφος 4:

- το στοιχείο β) διαγράφεται,

- στο στοιχείο γ) οι όροι "των στοιχείων α) και β)" αντικαθίστανται από τους όρους "του στοιχείου α)"

5. Στο παράρτημα 3 στήλη "Σημειώσεις", το σημείο Β διαγράφεται.

Άρθρο 2

Ο κανονισμός (ΕΟΚ) αριθ. 1443/93 τροποποιείται ως εξής:

1. Στο άρθρο 7:

- στην παράγραφο 1 δεύτερη πρόταση, οι όροι "τα έγγραφα που απαιτούνται από το άρθρο 14 παράγραφος 4" αντικαθίστανται από τους όρους "το έγγραφο βεβαιώσεως καταγωγής που αναφέρεται στο άρθρο 14 παράγραφος 4",

- στην παράγραφο 4 πρώτη πρόταση, οι όροι "τα έγγραφα που απαιτούνται από το άρθρο 14 παράγραφος 4" αντικαθίστανται από τους όρους "το έγγραφο βεβαιώσεως καταγωγής που αναφέρεται στο άρθρο 14 παράγραφος 4",

- στην παράγραφο 4 δεύτερη πρόταση, οι όροι "αφού παραλάβουν τα εν λόγω έγγραφα" αντικαθίστανται από τους όρους "αφού παραλάβουν το έγγραφο βεβαιώσεως καταγωγής",

- η παράγραφος 5 αντικαθίσταται από το ακόλουθο κείμενο:

"5. Εάν το έγγραφο βεβαιώσεως καταγωγής που αναφέρεται στην παράγραφο 1 δεν υποβληθεί στην αρμόδια αρχή το αργότερο στις 31 Ιουλίου 1993, τα πιστοποιητικά σχετικά με το υπόλοιπο της συνολικής ποσότητας που έχει ζητηθεί δεν χορηγούνται στον ενδιαφερόμενο επιχειρηματία- ή εγγύηση σχετικά με το πιστοποιητικό που έχει ήδη χορηγηθεί αποδεσμεύεται κατ' αναλογία προς τις ποσότητες τις οποίες αφορά το εν λόγω έγγραφο."-

2. Στο άρθρο 9 παράγραφος 1, η πρώτη πρόταση αντικαθίσταται από το ακόλουθο κείμενο:

"Δεν απαιτείται πιστοποιητικό εισαγωγής για τις μπανάνες οι οποίες έχουν αποσταλεί από τη χώρα παραγωγής πριν τις 23 Ιουνίου 1993, αλλά έχουν τεθεί σε ελεύθερη κυκλοφορία στην Κοινότητα την 1η Ιουλίου ή αργότερα."

Άρθρο 3

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 23 Ιουλίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 47 της 25. 2. 1993, σ. 1.

(2) ΕΕ αριθ. L 142 της 12. 6. 1993, σ. 6.

(3) ΕΕ αριθ. L 142 της 12. 6. 1993, σ. 16.